CELEX: 62020CN0462
Language: mt
Date: 2020-09-25 00:00:00
Title: Kawża C-462/20: Talba għal deċiżjoni preliminari mressqa mit-Tribunale di Milano (l-Italja) fil-25 ta’ Settembru 2020 – Associazione per gli Studi Giuridici sull’Immigrazione (ASGI) et vs Presidenza del Consiglio dei Ministri – Dipartimento per le politiche della famiglia, Ministero dell’Economia e delle Finanze

14.12.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 433/28
            
         
      Talba għal deċiżjoni preliminari mressqa mit-Tribunale di Milano (l-Italja) fil-25 ta’ Settembru 2020 – Associazione per gli Studi Giuridici sull’Immigrazione (ASGI) et vs Presidenza del Consiglio dei Ministri – Dipartimento per le politiche della famiglia, Ministero dell’Economia e delle Finanze
      (Kawża C-462/20)
      (2020/C 433/36)
      Lingwa tal-kawża: it-Taljan
      
         Qorti tar-rinviju
      
      Tribunale di Milano.
      
         Partijiet fil-kawża prinċipali
      
      
         Rikorrenti: Associazione per gli Studi Giuridici sull’Immigrazione (ASGI), Avvocati per niente onlus (APN), Associazione NAGA – Organizzazione di volontariato per l’Assistenza Socio-Sanitaria e per i Diritti di Cittadini Stranieri, Rom e Sinti
      
         Konvenuti: Presidenza del Consiglio dei Ministri – Dipartimento per le politiche della famiglia, Ministero dell’Economia e delle Finanze
      
         Domandi preliminari
      
      
                  1)
               
               
                  L-Artikolu 11(1)(d) jew (f) tad-Direttiva 2003/109/KE (1) jipprekludi leġiżlazzjoni nazzjonali, bħal dik inkwistjoni fil-kawża prinċipali, li jippermetti lill-gvern ta’ Stat Membru joħroġ dokument li jagħti d-dritt għal skontijiet fuq oġġetti u servizzi pprovduti minn entitajiet pubbliċi u privati li jkunu kkonkludew ftehim ma’ dak il-gvern, liċ-ċittadini ta’ dak l-Istat Membru u ta’ Stati Membri oħra biss tal-Unjoni Ewropea, esklużi ċittadini ta’ pajjiżi terzi li jkunu residenti għat-tul?
               
            
                  2)
               
               
                  L-Artikolu 12(1)(e) tad-Direttiva 2011/98/UE (2), moqrija flimkien mal-Artikolu 1(z) u mal-Artikolu 3[1] (j) tar-Regolament Nru 2004/883/KE (3) jew l-Artikolu 12(1)(g) tad-Direttiva 2011/98/UE jipprekludi leġiżlazzjoni nazzjonali, bħal dik inkwistjoni fil-kawża prinċipali, li tippermetti lill-gvern ta’ Stat Membru joħroġ dokument li jagħti dritt għal skontijiet fuq oġġetti u servizzi pprovduti minn entitajiet pubbliċi u privati li kkonkludew ftehim ma’ dak il-gvern, biss lil ċittadini ta’ dak l-Istat Membru u ta’ Stati oħra membri tal-Unjoni Ewropea, esklużi ċittadini ta’ pajjiżi terzi msemmija fl-Artikolu 3(1)(b) u (c) tad-Direttiva 2011/98/UE?
               
            
                  3)
               
               
                  L-Artikolu 14(1)(e) tad-Direttiva 2009/50/KE (4), moqri flimkien mal-Artikolu 1(z) u mal-Artikolu 3[1](j) tar-Regolament Nru 2004/883/KE, jew l-Artikolu 14(1)(g) tad-Direttiva 2009/50/KE, jipprekludi leġiżlazzjoni nazzjonali, bħal dik inkwistjoni fil-kawża prinċipali, li tippermetti lill-gvern ta’ Stat Membru joħroġ dokument li jagħti d-dritt għal skontijiet fuq oġġetti u servizzi provduti minn entitajiet pubbliċi u privati li kkonkludew ftehim ma’ dak il-gvern, biss lil ċittadini ta’ dak l-Istat Membru u ta’ Stati oħra membri tal-Unjoni Ewropea, esklużi ċittadini ta’ pajjiżi terzi li għandhom il-Karta Blu tal-Unjoni Ewropea, skont id-Direttiva 2009/50/KE?
               
            
                  4)
               
               
                  L-Artikolu 29 tad-Direttiva 2011/95/UE jipprekludi leġiżlazzjoni nazzjonali, bħal dik inkwistjoni fil-kawża prinċipali, li tippermetti lill-gvern ta’ Stat Membru joħroġ dokument li jagħti d-dritt għal skontijiet fuq oġġetti u servizzi pprovduti minn entitajiet pubbliċi u privati li kkonkludew ftehim ma’ dan il-gvern, biss lil ċittadini ta’ dan l-Istat Membru u ta’ Stati Membri oħra tal-Unjoni Ewropea, esklużi ċittadini ta’ pajjiżi terzi benefiċjarji ta’ protezzjoni internazzjonali?
               
            
         (1)  Direttiva tal-Kunsill 2003/109/KE tal-25 ta’ Novembru 2003 dwar l-istatus ta’ ċittadini ta’ pajjiżi terzi li jkunu residenti għat-tul (ĠU Edizzjoni Speċjali bil-Malti, Kapitolu 19, Vol. 6, p. 272),
      
         (2)  Direttiva 2011/98/UE tal-Parlament Ewropew u tal-Kunsill tat-13 ta’ Diċembru 2011 dwar proċedura ta’ applikazzjoni unika għal permess uniku għal ċittadini ta’ pajjiżi terzi sabiex jirrisjedu u jaħdmu fit-territorju ta’ Stat Membru u dwar ġabra komuni ta’ drittijiet għal ħaddiema ta’ pajjiżi terzi residenti legalment fi Stat Membru (ĠU 2011, L 343, p. 1).
      
         (3)  Regolament (KE) Nru 883/2004 tal-Parlament Ewropew u tal-Kunsill tad-29 ta’ April 2004 dwar il-kordinazzjoni ta’ sistemi ta’ sigurtà soċjali (ĠU Edizzjoni Speċjali bil-Malti, Kapitolu 5 Vol. 5 p. 72).
      
         (4)  Direttiva tal-Kunsill 2009/50/KE tal-25 ta’ Mejju 2009 dwar il-kondizzjonijiet ta’ dħul u residenza ta’ ċittadini ta’ pajjiżi terzi għall-finijiet ta’ impjieg bi kwalifiki għoljin (ĠU 2009, L 155, p. 17).